
Grozījumi Enerģētikas likumā
Izdarīt (Latvijas Republikas Saeimas un Ministru Kabineta Ziņotājs, 1998, 20. nr.; 2000, 17. nr.; 2001, 12. nr.; 2005, 8., 13. nr.; 2008, 14. nr.; 2009, 2., 14. nr.; Latvijas Vēstnesis, 2010, 82., 106. nr.; 2011, 36., 161. nr.; 2012, 186. nr.; 2014, 60. nr.; 2016, 37., 52. nr.; 2018, 76. nr.; 2019, 212., 214., 240. nr.; 2021, 21.nr.; 2022, 78.A, 137.A, 144., 144. nr.) šādus grozījumus:
1. 1. panta pirmajā daļā:
izteikt 11. punktu šādā redakcijā:
"11) enerģija – prece ar noteiktu vērtību – iegūtā elektroenerģija, siltumenerģija vai aukstumenerģija, kā arī dabasgāze (tostarp sašķidrinātā dabasgāze un cita veida gāzveida kurināmais (tostarp no biomasas saražotais), ciktāl attiecīgo gāzveida kurināmo var droši ievadīt un transportēt Latvijas dabasgāzes pārvades sistēmā, sadales sistēmā vai uzglabāt dabasgāzes krātuvē)";
papildināt daļu ar 291. punktu šādā redakcijā:
"291) nacionālā dabasgāzes ieejas-izejas sistēma – savstarpēji savienotas Latvijas dabasgāzes pārvades sistēmas un dabasgāzes sadales sistēmas kopums ar vienu virtuālo tirdzniecības punktu – fiziski nenoteiktu vietu starp nacionālās dabasgāzes ieejas-izejas sistēmas ieejas punktiem un izejas punktiem, kurā dabasgāzes pārvades un sadales sistēmas lietotāji savstarpēji nodod viens otram nacionālajā dabasgāzes ieejas-izejas sistēmā ievadīto dabasgāzi – un vienotu balansēšanas režīmu, kurā dabasgāzes komerciālās plūsmas nav piesaistītas konkrētam dabasgāzes fiziskās plūsmas maršrutam;"
izslēgt 41. punktu.
2. aizstāt visā likumā vārdus "savstarpēji savienota sistēma" attiecīgā locījumā ar vārdiem "nacionālā dabasgāzes ieejas-izejas sistēma" attiecīgā locījumā;
3. 110. pantā:
izteikt sesto daļu šādā redakcijā:
"(6) Gāzveida stāvoklī pārvērstu sašķidrināto dabasgāzi un cita veida gāzveida kurināmo, tostarp biometānu atļauts ievadīt dabasgāzes pārvades un sadales sistēmā. Ministru kabinets nosaka prasības, kā arī gāzes kvalitātes raksturlielumus, lai gāzes ievadīšana un transportēšana dabasgāzes pārvades un sadales sistēmā būtu droša.";
papildināt ar septīto un astoto daļu šādā redakcijā:
"(7) Neatkarīgi no tā, vai dabasgāzi ievada dabasgāzes pārvades vai sadales sistēmā, uzskatāms, ka dabasgāze ir ievadīta nacionālajā dabasgāzes ieejas-izejas sistēmā, un dabasgāzes ievadīšanai un transportēšanai ir piemērojami dabasgāzes pārvades sistēmas lietošanas un balansēšanas noteikumi un dabasgāzes pārvades sistēmas operatoram saskaņā ar šā likuma 15.panta 1.1 daļu noteiktie tarifi.
(8) Vienotais dabasgāzes pārvades un uzglabāšanas sistēmas operators un dabasgāzes pārvades sistēmas operators veic tādu dabasgāzes pārvades sistēmas ieejas punktu plānošanu un attīstīšanu, kuros jebkurš sistēmas lietotājs, izpildot Ministru kabineta noteiktās prasības, var ievadīt biometānu dabasgāzes pārvades sistēmā tālākai transportēšanai nacionālajā ieejas-izejas sistēmā, neizbūvējot sistēmas pieslēgumu. Minēto sistēmas ieejas punktu plānošanas un attīstīšanas izmaksas iekļauj attiecīgi vienotā dabasgāzes pārvades un uzglabāšanas sistēmas operatora vai dabasgāzes pārvades sistēmas operatora pārvades pakalpojumu tarifos."
4. 112. pantā:
izteikt 19. punktu šādā redakcijā:
"19) veikt nacionālajā dabasgāzes ieejas-izejas sistēmā ievadāmās dabasgāzes uzskaiti, kvalitātes kontroli, kā arī veikt dabasgāzes odorizāciju gadījumos, kad dabasgāze paredzēta piegādei galalietotājiem, izmantojot nacionālo dabasgāzes ieejas-izejas sistēmu;";
papildināt pantu ar 21. punktu šādā redakcijā:
"21) attīstīt dabasgāzes pārvades sistēmu un Inčukalna pazemes gāzes krātuvi atjaunīgo un mazoglekļa gāzu, tostarp ūdeņraža drošai ievadīšanai dabasgāzes pārvades sistēmā un krātuvē."
5. 113. pantā:
izteikt 16. punktu šādā redakcijā:
"16) veikt nacionālajā dabasgāzes ieejas-izejas sistēmā ievadāmās dabasgāzes uzskaiti, kvalitātes kontroli, kā arī veikt dabasgāzes odorizāciju gadījumos, kad dabasgāze paredzēta piegādei galalietotājiem, izmantojot nacionālo dabasgāzes ieejas-izejas sistēmu;";
izteikt 17. punktu šādā redakcijā:
"17) attīstīt dabasgāzes pārvades sistēmu atjaunīgo un mazoglekļa gāzu, tostarp ūdeņraža drošai ievadīšanai dabasgāzes pārvades sistēmā."
6. izteikt 117. panta pirmo daļu šādā redakcijā:
"(1) Vienotais dabasgāzes pārvades un uzglabāšanas sistēmas operators un dabasgāzes pārvades sistēmas operators var vienoties ar citas Eiropas Savienības dalībvalsts dabasgāzes pārvades sistēmas operatoru par vienotās dabasgāzes pārvades ieejas-izejas sistēmas izveidi. Vienotās dabasgāzes pārvades ieejas-izejas sistēmas izveides gadījumā nacionālā dabasgāzes ieejas-izejas sistēma ir vienotās dabasgāzes pārvades ieejas-izejas sistēmas daļa."
7. Papildināt Pārejas noteikumus ar 76. punktu šādā redakcijā:
"76. Šā likuma 110. panta sestajā daļā minētos noteikumus Ministru kabinets izdod trīs mēnešu laikā no šā panta grozījumu spēkā stāšanās dienas. Līdz šo noteikumu spēkā stāšanās dienai piemērojami Ministru kabineta 2022. gada 13. septembra noteikumi Nr.567 "Noteikumi par prasībām biometāna un gāzveida stāvoklī pārvērstas sašķidrinātās dabasgāzes ievadīšanai un transportēšanai dabasgāzes pārvades un sadales sistēmā".
Likums stājas spēkā nākamajā dienā pēc tā izsludināšanas.

